## Odluka o gradskim porezima Grada Novi Vinodolskog

### NN 115/2001 (21.12.2001.), Odluka o gradskim porezima Grada Novi Vinodolskog

# GRAD NOVI VINODOLSKI

1932

Na teme­lju članka 30. Zakona o financira­nju jedinice lokalne i
područne (re­gionalne) samouprave (»Narodne novine«, br. 117/93, 69/97, 33/00,
127/00 i 59/2001) i članka 59. Statuta Grada Novi Vinodolski (»Službene novine
Primorsko-goranske županije«, br. 24/2001) Gradsko vijeće Grada Novi Vinodolski
na sjednici održanoj dana 22. studenoga 2001. g. donosi

## ODLUKU

### O GRADSKIM POREZIMA

I. OPĆA ODREDBA

Članak 1.

Ovom se odlukom utvrđuju stope, visina te način obračuna i plaća­nja
gradskih poreza i prireza porezu na dohodak što su vlastiti izvori prihoda
Grada Novog Vinodolskog.

II. VRSTE PRIREZA

Članak 2.

Gradu Novi Vinodolski pripadaju s­ljedeći porezi:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neiskorištene poduzetničke nekretnine,

5. porez na neizgrađeno građevno zem­ljište,

6. porez na tvrtku ili naziv,

7. porez na korište­nje javnih površina.

*1. Prirez porezu na dohodak*

Članak 3.

Prirez porezu na dohodak plaća se na sve vrste poreza na dohodak
propisane Zakonom o porezu na dohodak.

Članak 4.

Vrsta poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

Članak 5.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak i ima prebivalište ili uobičajeno boravište na području Grada
Novi Vinodolski.

Članak 6.

Osnovica prireza porezu na dohodak je porez na dohodak.

Članak 7.

Prirez porezu na dohodak plaća se po stopi od 7%.

Članak 8.

Prirez porezu na dohodak uplaćuje se na uplatni račun i način određen
Naredbom o načinu uplaćiva­nja prihoda proračuna i izvanproračunskih fondova te
prihoda za financira­nje drugih javnih potreba u 2001. godini.

*2. Porez na potroš­nju*

Članak 9.

Porez na potroš­nju plaća se na potroš­nju žestokih alkoholnih pića,
vina (prirodnih i specijalnih), piva i bezalkoholnih pića uk­ljučujući 100%
prirodne sokove, mineralne ne­gazirane i gazirane vode.

Članak 10.

Obveznik poreza na potroš­nju jest pravna i fizička osoba koja pruža
ugostite­ljske usluge na području Grada Novog Vinodolskog.

Članak 11.

Osnovica poreza na potroš­nju jest prodajna cijena pića po kojoj se pića
prodaju u ugostite­ljskim objektima uma­njena za iznos poreza na dodanu
vrijednost.

Porez na potroš­nju plaća se po stopi od 3% na osnovicu iz prethodnog
stavka.

Članak 12.

Obveznik poreza na
potroš­nju dužan je obračunati i uplatiti porez na potroš­nju, te o tome
izvijestiti nadležno porezno tijelo u rokovima i na način utvrđen propisima o
porezu na dodanu vrijednost.

Članak 13.

Nadzor nad obračunom i plaća­njem poreza na potroš­nju obav­lja Porezna
uprava, Područni ured Rijeka, Ispostava Crikvenica.

*3. Porez na kuće za odmor*

Članak 14.

Kućom za odmor smatra se svaka zgrada ili dio zgrade ili stan koji se
koristi povremeno ili sezonski.

Kućom za odmor ne smatraju se gospodarstvene zgrade koje služe za smještaj
po­ljoprivrednih strojeva, oruđa i drugog pribora.

Članak 15.

Porez na kuće za
odmor pravne i fizičke osobe koje su vlasnici kuća za odmor na području Grada
Novi Vinodolski plaćaju u godiš­njoj visini od 15,00 kuna po jednom četvornom
metru korisne površine kuće za odmor na cijelom području Grada Novi Vinodolski.

Članak 16.

Porez na kuće za odmor ne plaća se na kuće za odmor koje se ne mogu
koristiti zbog razara­nja uzrokovanih: ratom, pirodnim nepogodama (poplava,
potres, požar) te starošću i dotrajalošću.

Porez za kuće za odmor ne plaća se na kuće za odmor za vrijeme dok su u ­njima
smješteni prognanici i izbje­glice.

Porez na kuće za odmnor ne plaća se niti na odmarališta u vlasništvu
jedinica lokalne i područne (re­gionalne) samouprave koja služe za smještaj
djece do 15 godina starosti.

Članak 17.

Rješe­nje o razrezu poreza na kuće za odmor donosi Porezna uprava,
Područni ured Rijeka, Ispostava Crikvenica.

Porez na kuće za odmor plaća se u roku od 15 dana od dana dostave rješe­nja
o utvrđiva­nju tog poreza.

Članak 18.

Obveznici poreza na kuće za odmor dužni su tijelu iz prethodnog članka
ove Odluke dostaviti podatke o kućama za odmor, koji se odnose na mjesto gdje
se nalaze ti objekti, korisnu površinu, te druge podatke potrebne za razrez
poreza na kuće za odmor, do 31. ožujka godine za koju se utvrđuje porez na kuće
za odmor.

*4. Porez na nekorištene poduzetničke nekretnine*

Članak 19.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti koje se ne koriste.

Pod nekorištenim poduzetničkim nekretninama iz prethodnog stavka
smatraju se nekretnine u kojima se ne obav­lja djelatnost godinu dana prije
godine za koju se utvrđuje porez.

Članak 20.

Porez na nekorištene poduzetničke nekretnine plaća fizička ili pravna
osoba vlasnik nekretnine iz prethodnog članka.

Porez na nekorištene poduzetničke nekretnine plaća se u godiš­njem
iznosu od 15,00 kuna po četvornom metru korisne površine poduzetničke
nekretnine.

Članak 21.

Porez na nekorištene poduzetničke nekretnine ne plaća se na nekretnine
koje su povjerene na privremeno uprav­lja­nje gradu.

Porez na nekorištene poduzetničke nekretnine ne plaća se na nekretnine
koje imaju svojstvo kulturnog dobra prema Zakonu o zaštiti i očuva­nju
kulturnih dobara (»Narodne novine«, br. 69/99).

Članak 22.

Rješe­nje o razrezu poreza na nekorištene poduzetničke nekretnine donosi
Porezna uprava, Područni ured Rijeka, Ispostava Crikvenica.

Obveznici poreza na nekorištene poduzetničke nekretnine dužni su nadležnom
poreznom tijelu dostaviti podatke o mjestu, površini i namjeni poduzetničke
nekretnine koja nije korištena.

Podatke iz prethodnog stavka ovoga članka treba dostaviti najkasnije do
31. ožujka godine za koju se utvrđuje porez.

Porez na nekorištene
poduzetničke nekretnine plaća se u roku od 15 dana od dana dostave rješe­nja o
utvrđiva­nju tog poreza.

*5. Porez na
neizgrađeno građevno zem­ljište*

Članak 23.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenoga građevnog zem­ljišta.

Pod neizgrađenim građevnim zem­ljištem iz prethodnog stavka smatra se
zem­ljište koje se nalazi unutar granica građevnog područja nase­lja na kojemu
se u skladu s prostornim planom mogu graditi građevine za stambene, poslovne
ili druge namjene, a na kojemu nije nikakva građevina i koji imaju pristupni
put do građevinske parcele. Neizgrađenim građevnim zem­ljištem smatra se i zem­ljište
na kojemu postoji privremena građevina za čiju izgrad­nju nije potrebno odobre­nje
za grad­nju kao i zem­ljište na kojemu se nalaze ostaci nekadaš­nje građevine.

Članak 24.

Porez na neizgrađeno građevno zem­ljište plaća se 5,00 kn godiš­nje po
četvornom metru građevnog zem­ljišta na kojem se nalazi neizgrađeno građevno
zem­ljište.

Članak 25.

Rješe­nje o razrezu poreza na neizgrađeno građevno zem­ljište donosi
Porezna uprava, Područni ured Rijeka, Ispostava Crikvenica.

Obveznici poreza na neizgrađeno građevno zem­ljište dužni su nadležnom
poreznom tijelu dostaviti podatke o mjestu, površini i katastarskoj čestici
neizgrađenog građevnog zem­ljišta.

Podatke iz prethodnog stavka ovoga članka treba dostaviti najkasnije do
31. ožujka godine za koju se utvrđuje porez.

Porez na neizgrađeno građevno zem­ljište plaća se u roku od 15 dana od
dana dostave rješe­nja o utvrđiva­nju tog poreza.

*6. Porez na tvrtku ili naziv*

Članak 26.

Naziv odnosno tvrtka jest ime pod kojim pravna odnosno fizička osoba
posluje, a dužna ju je istaknuti po posebnim propisima na ulaze u prostore ili
prostorije koje koristi za obav­lja­nje djelatnosti.

Članak 27.

Porez na tvrtku ili naziv
plaćaju pravne ili fizičke osobe koje su obveznici poreza na dobit ili poreza
na dohodak i re­gistrirane su za obav­lja­nje djelatnosti.

Osobe iz prethodnog stavka
koje u svom sastavu imaju poslovne jedinice obveznici su poreza na tvrtku za
svaku poslovnu jedinicu.

Porez na tvrtku plaća se
neovisno o tome je li tvrtka istaknuta.

Članak 28.

Porez na tvrtku
ili naziv plaća se u godiš­njem iznosu i to:

Pravne osobe
(klasifikacija po Zakonu o računovodstvu)

– velika i sred­nje velika trgovačka društva      2.000,00 kn

– mala trgovačka društva                             800,00 kn

Fizičke osobe koje obav­ljaju djelatnost (prema Zakonu o obrtu)

– ugostite­ljske, trgovačke i zabavne rad­nje 800,00 kn

– odvjetnici i druga slobodna zanima­nja 800,00
kn

– liječnici i stomatolozi                       400,00
kn

– financijske, tehničke i poslovne usluge 400,00 kn

– proizvodne djelatnosti                    400,00
kn

– dopunski ribolov                            300,00
kn

– ostali                                              300,00
kn

Obveznici poreza
na tvrtku iz prethodnog članka koji su upisani u nadležni re­gistar i započeli
su s obav­lja­njem djelatnosti tijekom fiskalne godine kao i obveznici poreza
na tvrtku koji ne obav­ljaju djelatnost tijekom cijele fiskalne godine plaćaju
porez na tvrtku razmjerno broju mjeseci u kojima su obav­ljali djelatnost barem
jedan dan, uz uvjet predoče­nja potvrde izdane od nadležnog tijela.

Članak 29.

Rješe­nje o razredu poreza na
tvrtku ili naziv donosi Porezna uprava, Područni ured Rijeka, Ispostava
Crikvenica.

Porez na tvrtku ili naziv
plaća se u roku od 15 dana od dana dostave rješe­nja o utvrđiva­nju tog poreza.

*7. Porez na korište­nje
javnih površina*

Članak 30.

Porez na korište­nje javnih
površina plaćaju pravne i fizičke osobe koje koriste javne površine.

Pod javnim površinama
smatraju se javne zelene površine, pješačke staze, pješačke zone, otvoreni
odvodni kanali, trgovi, parkovi, dječja igrališta i javno prometne površine.

Članak 31.

Visinu, uvjete i način plaća­nja
poreza na korište­nje javnih površina Gradsko vijeće propisat će posebnom
odlukom.

III. ZAJEDNIČKE ODREDBE

Članak 32.

Za utvrđiva­nje poreza, naplatu, žalbe, obnovu postupka, zastaru, ovršni
postupak i sve ostale postupovne rad­nje primje­njivat će se propisi Opće­g
poreznog zakona (»Narodne novine«, br. 127/00).

Članak 33.

Ovlašćuje se Porezna uprava, Područni ured Rijeka, Ispostava Crikvenica
za obav­lja­nje poslova utvrđiva­nja odnosno donoše­nja rješe­nja o razrezu
poreza, evidentira­nja, nadzora, naplate i ovrhe radi naplate poreza iz članka
2. ove Odluke, točka 2 do 7.

IV. NADZOR I PREKRŠAJNI POSTUPAK

Članak 34.

Nadzor i sve poslove u svezi pravilne primjene poreznih propisa u smislu
ove Odluke i s tim u svezi podnoše­nja prijave za pokreta­nje prekršajnog
postupka provodit će Porezna uprava teme­ljem odgovarajućih zakonskih propisa.

V. PRIJELAZNE I ZAVRŠNE ODREDBE

Članak 35.

Primjenom ove Odluke prestaje važiti Odluka o gradskim porezima (»Službene
novine«, br. 6/94 i 7/98).

Članak 36.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječ­nja 2002. godine.

Klasa: 410-01/01-01/8
Urbroj: 2107/02-01-01-1
Novi Vinodolski, 22. studenoga 2001.

Predsjednik
Gradskog vijeća
**Joško Čulinović,** v. r.

Odluka, NN 115/2001-1932